**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 14199**

**Λιβαδειά 30/07/2021**

**ΑΠΟΣΠΑΣΜΑ**

Από το πρακτικό της αριθμ.2021-14ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **62**

**ΘΕΜΑ: Άσκηση κάθε νόμιμου μέσου, αν και εφόσον απαιτηθεί για τη προστασία του περιβάλλοντος από τις καταστροφικές συνέπειες της εγκατάστασης των ανεμογεννητριών στην ευρύτερη περιοχή του Δήμου**

Στη Λιβαδειά σήμερα την 26η Ιουλίου 2021, ημέρα Δευτέρα και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **13687/22-7-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καπλάνης Κων/νος |
|  | Μητάς Αλέξανδρος | 2 | Παπαϊωάννου Λουκάς |
|  | Τσεσμετζής Εμμανουήλ | 3 | Μπαρμπέρης Νικόλαος |
|  | Δήμου Ιωάννης | 4 | Αλεξίου Λουκάς |
|  | Αποστόλου Ιωάννης | 5 | Πλιακοστάμος Κων/νος |
|  | Σάκκος Μάριος | 6 | Χέβα Αθανασία (Νάνσυ) |
|  | Νταντούμη Ιωάννα | 7 | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια) |  |  |
|  | Μερτζάνης Κων/νος |  |  |
|  | Γιαννακόπουλος Βρασίδας |  | Οι οποίοι δεν παρευρέθησαν  αν και κλήθηκαν νόμιμα |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Τόλιας Δημήτριος |  |  |
|  | Πούλος Ευάγγελος |  |  |
|  | Γαλανός Κων/νος |  |  |
|  | Φορτώσης  Αθανάσιος |  |  |
|  | Καράλης Χρήστος |  |  |
|  | Τζουβάρας Νικόλαος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ενημέρωσε το Σώμα ότι ο Σύλλογος Ελικωνίων έχει καταθέσει επιστολή με την οποία ζητά να τεθεί προς συζήτηση ως εκτός ημερήσιας διάταξης θέμα σχετικά με την εγκατάσταση ανεμογεννητριών στην ευρύτερη περιοχή του Ελικώνα με σκοπό τον συντονισμό ενεργειών για την προστασία της περιοχής ***,*** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στην Πρόεδρο του Συλλόγου Ελικωνίων Επαρχίας Λιβαδειάς κα. Καντά η οποία ανέφερε : «*Κύριε πρόεδρε*

*Το τελευταίο διάστημα παρατηρούμε μία έντονη κινητικότητα επενδυτών ΑΠΕ στην περιοχή μας που μάλλον εξηγείται από την πληθώρα αδειοδοτήσεων της ΡΑΕ και που αριθμούν τουλάχιστον 19 νέοι αιολικοί σταθμοί βιομηχανικής κλίμακας (ΒΑΠΕ), δηλαδή σχεδόν σε κάθε κορυφή της ευρύτερης περιοχής του Ελικώνα.*

*Ιδιαίτερα στις θέσεις: ΠΕΤΡΟΚΟΡΥΦΗ, ΚΑΣΤΕΛΙΑ, ΣΚΑΛΑ ΛΟΥΤΣΑΣ και ΞΕΡΟΒΟΥΝΙ, αν τελικά εγκατασταθούν θα καταστρέψουν ανεπανόρθωτα την περιοχή και το τοπίο της. Οι ανεμογεννήτριες, οι δρόμοι πρόσβασης, οι γραμμές μεταφοράς θα μετατρέψουν, την περιοχή μας από περιοχή ήπιας τουριστικής ανάπτυξης και αναψυχής, σε βιομηχανικό τοπίο παραγωγής ΑΠΕ. Δυστυχώς, κύριε πρόεδρε, δεν πρόκειται για ένα φανταστικό σενάριο. Το έχουμε ήδη δει να εξελίσσεται καταστροφικά, στη Νότια Εύβοια αλλά και στη Βοιωτία όπως στην περιοχή του Κιθαιρώνα και αλλού.   
Εμείς, οι κάτοικοι και οι φορείς της περιοχής, των οποίων τη γνώμη κανείς δεν έχει ζητήσει για τον τρόπο ανάπτυξη του τόπου μας, ανησυχούμε ιδιαίτερα και θα αγωνιστούμε ώστε να αποτραπούν αυτοί οι σχεδιασμοί. Δεν θα επιτρέψουμε να εξελιχθεί ο τόπος μας σε ένα απέραντο βιομηχανικό τοπίο και το Βουνό των Μουσών να καταντήσει το Βουνό των Αιολικών!*

*-Καταγγέλλουμε την άναρχη αδειοδότηση αιολικών σταθμών βιομηχανικής κλίμακας στον Ελικώνα.*

*-Καταγγέλουμε τον κατακερματισμό των έργων ΑΠΕ, ώστε να αδειοδοτούνται ως μικρότερης ισχύος και να απαιτούνται πλέον με αυτό το «τέχνασμα», περιορισμένες περιβαλλοντικές μελέτες.*

*-Καταγγέλουμε την παντελή έλλειψη διαβούλευσης με τις τοπικές κοινωνίες και την βιασύνη έκδοσης σωρηδόν αδειοδοτήσεων, ενώ επίκειται η αναθεώρηση του Ειδικού Χωροταξικού Πλαισίου για τις ΑΠΕ,*

*Επιπλέον δεν λαμβάνονται καν υπόψη, οι αρνητικές αποφάσεις των συλλογικών-πολιτικών οργάνων της Περιφέρειάς μας σχετικά με την υπερσυγκέντρωση των ΒΑΠΕ που παραβιάζουν τόσο την φέρουσα ικανότητά της όσο και την αρχή της αναλογικότητας σε σχέση με την υπόλοιπη Ελλάδα.*

*Η περιοχή του Ελικώνα δεν προορίζεται, από το Χωροταξικό της Περιφέρειας, για μονοκαλλιέργεια βιομηχανικών ΑΠΕ, αλλά για ήπια τουριστική ανάπτυξη και αναψυχή με σεβασμό στο περιβάλλον και τη φύση.*

*Επειδή με αυτές τις εξελίξεις, ανησυχούμε ιδιαίτερα για το μέλλον του Ελικώνα επικοινωνούμε μαζί σας και ζητάμε την αρωγή, την στήριξη αλλά και την συστράτευση του Δημοτικού Συμβουλίου του Δήμου Λεβαδέων, και όλων των δημοτών, σε κοινό αγώνα για την προστασία του και για τη διατήρηση του ιδιαίτερου χαρακτήρα του.*

*Κύριε πρόεδρε*

*Σας παρακαλούμε σε συνεννόηση και με τον δήμαρχο, να θέσετε το θέμα της εγκατάστασης των ανεμογεννητριών στην ευρύτερη περιοχή του Ελικώνα, προς συζήτηση στο επόμενο Δημοτικό Συμβούλιο.*

*Επίσης σας επισυνάπτουμε:*

* *3 νέες άδειες παραγωγής (βεβαιώσεις παραγωγού), ενώ το Ξεροβούνι είναι ακόμα στο στάδιο αξιολόγησης και*
* *απόσπασμα χάρτη με τα αιολικά που περικυκλώνουν τον Ελικώνα*

*Σας ενημερώνουμε ότι το μόνο που υφίσταται είναι το «ΚΑΛΥΒΑ ΤΟΥΜΠΑ» στα νότια (μπλε-ροζ χρώμα). Οι περιοχές με πράσινο χρώμα στον χάρτη έχουν άδεια παραγωγής και αυτές με κίτρινο, είναι σε αξιολόγηση.*

*Υπενθυμίζουμε ότι ΑΕΠΟ έχει υποβληθεί μόνο για την ΜΕΓΑΛΗ ΛΟΥΤΣΑ»*

Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως πρώτο θέμα της ημερήσιας διάταξης.

Ακολούθως ο Πρόεδρος έδωσε το λόγο στην κα Χρύσα Καντά προκειμένου να αναπτύξει το θέμα .

Λαμβάνοντας το λόγο η κα Καντά ανέφερε: «Ε*κ μέρος του Συλλόγου Ελικωνίων σας ευχαριστούμε που ανταποκριθήκατε στο αίτημά μας και μπορούμε να μιλήσουμε, έστω και προ ημερησίας, για τα αιολικά στον Ελικώνα, και την εν ψυχρώ εκτέλεση του Ελικώνα απ’ αυτά. Να σας πω πως και ο Γιώργος ο Παπιώτης ήθελε σήμερα να παρέμβει, εκπροσωπώντας το Μελισσοκομικό Σύλλογο, και να υποστηρίξει το αίτημά μας, που είναι και δικό τους αίτημα, αλλά, δυστυχώς λόγω φόρτου εργασίας, δε τα κατάφερε. Πέραν της επιστολής που σας έχουμε στείλει, και που αποτέλεσε την αιτιολόγησή μου για το κατεπείγον του θέματος σας στείλαμε και χάρτη της περιοχής, αν τον έχετε δει, θα έχετε καταλάβει για τι μιλάμε. Στο κέντρο είναι ο Ελικώνας, και γύρω γύρω σε όλες τις κορυφές, έχουν σκοπό να εγκαταστήσουν ανεμογεννήτριες. Είναι, πραγματικά, μία εν ψυχρώ εκτέλεση της περιοχής. Μόνο στη πλατεία του χωριού δεν έχουνε βάλει ανεμογεννήτριες δεν έχουνε φροντίσει να βάλουν ανεμογεννήτριες. Μέσα σε τρία λεπτά, θα σας πω ακριβώς για τα έργα που εμείς ανησυχούμε, που είναι τα πιο σημαντικά, έστω, τα πιο επικίνδυνα. Αρχικά, να σας πω ένα ευχάριστο νέο, ότι η Πετροκορυφή και το Ζάστανο, ελπίζουμε, να είναι αυτό το Ζάστανο, να μη υπάρχει άλλο Ζάστανο, η Πετροκορυφή ήταν το μεγαλύτερο έργο, 57, 6MW, Παλιομηλιά, Άγιο Πέτρο, ένα τεράστιο έργο, αυτό, λοιπόν, ακυρώθηκε, από τη ΡΑΕ, όπως μας ανακοίνωσε τώρα, πριν από λίγο, ο δικηγόρος μας. Αυτό, από τη μία σημαίνει, βέβαια, πως το συγκεκριμένο βουνό είναι ελεύθερο προς εκμετάλλευση, από την άλλη, όμως, μας δίνει και την ελπίδα ότι, μπορούμε να σταματήσουμε θα σας πω ποια έργα είναι, τώρα αυτά που εμείς θέλουμε να παλέψουμε. Είναι τα Καστέλια, , 11,2 MW, αν έχετε το χάρτη, είναι το νούμερο πέντε στo χάρτη, είναι το βουνό, που εμείς το λέμε Ξεροβούνι, κι είναι δεξιά από τη Κιάφα, εκεί πηγαίνουμε νυχτερινούς περιπάτους και α, με τη πανσέληνο και έχει πάρα πολλούς πεζοπόρους κάθε φορά σ’ αυτό το βουνό. Για το έργο αυτό υπάρχει η μελέτη περιβαλλοντικών επιπτώσεων, είναι σε φάση ΑΕΠΟ, και μπορούμε να κάνουμε προσφυγή.Οι ανεμογεννήτριες αυτές, θα φαίνονται από το χωριό μας, από την Ανάληψη, και, πολύ πιθανό, κι από τη Λιβαδειά . Είναι το Ξεροβούνι, που το λέει Ξεροβούνι τώρα, άλλο έργο, είναι πιο μικρό αυτό, αριθμός έξι στο χάρτη, το ίδιο βουνό, πολύ κοντά τη διασταύρωση της Κιάφα. Πάρα πολύ κοντά στο χωρίο. Και είναι δύο ακόμη, έργα, που είναι μικρά, που πέφτουν στη περίπτωση του κατακερματισμού, που λέμε, που δε χρειάζονται μελέτες, είναι η Τζούμα Περδίκι, αριθμός τέσσερα στο χάρτη, 0,8 MW, μία ανεμογεννήτρια στον Άγιο Κωνσταντίνο, εκεί που είναι ο Άγιος Κωνσταντίνος. Και, η δεύτερη είναι στη Σκάλα Λούτσας, 3 MW, πάλι μία ανεμογεννήτρια, στο μονοπάτι για τη σπηλιά Δίας στις Ρόνιες, είναι μέσα στο δάσος. Αυτά είναι, κυρίως, που θέλουμε να, να πολεμήσουμε σ’ αυτή τη φάση.Πιστεύουμε , πως όλο αυτό είναι καθαρά πολιτική απόφαση. Αν ο δήμος Λεβαδέων είναι αποφασισμένος να σταματήσει αυτή τη λαίλαπα, είμαστε σίγουροι πως θα τα καταφέρουμε. Αυτά τα έργα αφορούν τον Ελικώνα, αφορούν το δήμο Λεβαδέων. Εμείς θα κάνουμε διάφορες εκδηλώσεις, θα προσπαθήσουμε να μαζέψουμε κι εμείς χρήματα, για να συμβάλουμε σε ό,τι χρειάζεται , για να πολεμήσουμε αυτά τα έργα» .*

Στη συνέχεια το λόγο έλαβε ο κ. Δήμαρχος ο οποίος είπε: *« Υπάρχει διάθεση να συμβάλει ο Δήμος αρκεί να βρούμε τα διαδικαστικά θέματα, να δούμε, δηλαδή, τι εκκρεμότητες έχουμε, τι οικονομικές δυνατότητες έχουμε, σε ποιο πλαίσιο είναι, και πώς μπορούν αυτά τα κονδύλια να διοχετευθούν προς σ’ αυτήν τη κατεύθυνση, ήδη το κάναμε σύσσωμα και ομόφωνα, το δημοτικό συμβούλιο, στη περίπτωση της Μεγάλης Λούτσας, το γνωρίζετε πολύ καλά, ήσασταν απ’ τους πρωτεργάτες, Τα Καστέλια δείχνουν ότι είναι πολύ παλιά ιστορία, απλά, έρχονται για να γίνουν τώρα. Δηλαδή,*

*δείχνουν ότι το 2006, έγινε η αίτηση για 10,4 MW, και το 2008, έγινε η αύξηση ισχύος απλά, προφανώς, για κάποιο λόγο, δεν είχαν εγκατασταθεί και τώρα έρχονται να εγκατασταθούν, άρα, δεν είναι σε περίοδο διαβούλευσης για να μπορέσουμε να πολεμήσουμε, ίσως, με κάποιο τρόπο, με το Συμβούλιο της Επικρατείας. Λοιπόν, η δική μου η πρόταση, είναι, στο επόμενο δημοτικό συμβούλιο, που θα ‘ρθει, φαντάζομαι, πριν τις 15 Αυγούστου, , όχι στις 15, ξέρω ‘γω, μέχρι τις 10, 12 Αυγούστου, να έχομε δει κι εμείς, με την οικονομική Υπηρεσία, δυνατότητες και προοπτικές, και να μπορούμε να κάνουμε μια ολοκληρωμένη συζήτηση, ούτως ή άλλως, το τελευταίο διάστημα, το τελευταίο τετράμηνο, πεντάμηνο, έχουμε κάνει αρκετές συζητήσεις εδώ, κι έδειξε το Δημοτικό Συμβούλιο, ότι συντάσσεται με τη βούληση των πολιτών, είτε άλλοι, με τον ιδεολογικό τους προσανατολισμό, είτε άλλοι, κι αν είναι υπέρ της ανάπτυξης, αιολικών πάρκων, βάζουνε κανόνες, όπως και η κυρία Πούλου κι ο κύριος Καραμάνης, κι εγώ προσωπικά, έχουμε ταχθεί ότι δεν είμαστε κατά της πράσινης ανάπτυξης, της ενέργειας, δηλαδή, αυτή, αλλά με κανόνες, με χωροταξική διάταξη και με τη γνώμη και τη διαβούλευση με τους πολίτες. Αυτό, λοιπόν, έχω να προτείνω εγώ, να γίνε ως πρώτο θέμα στην επόμενη συνεδρίαση, για να μπορώ κι εγώ να έχω τα ακριβή δεδομένα των οικονομικών στοιχείων, για να μιλήσουμε, δηλαδή, επί αυτής της βάσης, τι μπορεί να κουβαλήσει το δημοτικό συμβούλιο, και, αυτό κάνω πρόταση στο Σώμα».*

*.*

Στη συνέχεια ο Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

Ακολούθως έλαβε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ», δημοτική σύμβουλος κα Πούλου η οποία είπε: «Δ*ιαφωνώ με το Δήμαρχο, στο να μπορεί ν΄ αναβληθεί για το επόμενο δημοτικό συμβούλιο, για έναν απλό, πάρα πολύ απλό και λογικό λόγο, εμείς θα πάρουμε δω πέρα, ένα, μια απόφαση, πολιτική απόφαση. Από κει και πέρα, γνωρίζουμε ότι τα οικονομικά του δήμου, αλλά και οι αναθέσεις κι όλα αυτά, γίνονται μέσω της οικονομικής επιτροπής, όπου, φυσικά, δε συμμετέχουμε όλοι εμείς, είναι η πλειοψηφία στο Δήμαρχο, εννοώ στη παράταξη του Δημάρχου, κατά συνέπεια, θα ήθελα σήμερα, και εκεί θα τοποθετηθώ, να ληφθεί μία απόφαση, η οποία θα είναι δεσμευτική , στον Δήμο, όσον αφορά τις, από δω αι πέρα, ε, περιπτώσεις. Σας υπενθυμίζω ότι, πέρσι, είπε ο Δήμαρχος, ότι, το επόμενο δημοτικό συμβούλιο θα είναι μέχρι τις 10, 15 Αυγούστου. Σας υπενθυμίζω ότι ξεκίνησε η, η περίπτωση της Λούτσας, ακριβώς, μέσα στις διακοπές του Αυγούστου, θυμηθείτε, Δήμαρχε, τι πάθαμε, να τρέχουμε μέχρι τις 29, που ήταν ένας μήνας της διαβούλευσης, να προλάβουμε, γιατί γνωρίζουμε όλοι, ότι υπάρχουν κάποιες διαδικασίες, τοπικά συμβούλια, επιτροπή ποιότητας Ζωής, και μετά, να φτάσει στο Δημοτικό Συμβούλιο, και, εν τω μεταξύ, γνωρίζουμε επίσης, ότι γίνονται έντεχνα και σκόπιμα, οι καθυστερήσεις, το να ενημερωθεί το πρωτόκολλο του Δήμου, δηλαδή, μπορεί να έχουμε μια καθυστέρηση και 10 και 15 ημερών, και μ΄ όλα αυτά θέλω να πω, ότι, ακριβώς, επειδή είναι κι ο Αύγουστος, όπου όλοι οι Δήμοι, σ΄ όλη τη χώρα μας, υπάρχουν ο άδειες των υπαλλήλων, υπολειτουργούν, κάτι μπορεί να συμβεί, άρα, λοιπόν, σήμερα είναι μία, δε νομίζω ότι, το δημοτικό συμβούλιο έχει και πολλά να συζητήσει, γιατί ακριβώς, έχουνε συζητήσει κατ’ επανάληψη, αυτό το θέμα, και θα ήθελα να συμπληρώσω, σ΄ αυτά που είπε ο Δήμαρχος, για τις δικές μας θέσεις, ότι, ναι, φυσικά είμαστε των ΑΠΕ, με κριτήρια, με χωροταξικά, με περιορισμούς, πλην, όμως, η θέση μας για τον Ελικώνα είναι σαφής, όχι άλλο στον Ελικώνα, τελεία. Άρα, λοιπόν, πιστεύω, ότι, όλες αυτές που ανέφερε η κυρία, πρόεδρος των Ελικωνίων, η κυρία Καντά, αλλά και άλλες, ή, απ’ αυτές, όσες, γιατί μερικές μπορεί και να μην εγκατασταθούν, εν τέλει. Για όλες αυτές, θα πρέπει να έχουμε μία ενιαία άποψη, που ΄ναι πολιτική άποψη, κι από κει και πέρα, ο δήμος, βλέποντας, και μέσω της οικονομικής Επιτροπής, τα οικονομικά και τι, τι χρειάζεται να δημιουργηθεί ένα κωδικός, κλπ, κλπ για να καλύπτονται αυτές οι δαπάνες, θα το κάνει. Είναι υλοποίηση η απόφαση του Δημοτικού Συμβουλίου. Κατά συνέπεια, κλείνω, λέγοντας, γιατί, αν χρειαστεί, δε θέλω να πω πάλι, για τις καταστροφές που γίνεται, απλά θα σας, πω, ότι, δυστυχώς, έχουμε μία ακόμα κακή εξέλιξη, με κάποιες τροπολογίες, που πέρασαν με το τελευταίο νόμο, πριν μια βδομάδα στη Βουλή, ότι δε χρειάζεται, πλέον, για τα δίκτυα και τη μεταφορά, για τη μεταφορά ρεύματος, ούτε καν , πλέον, έγκριση από τα Δασαρχεία. Αυτά είναι πάρα πολύ κακή εξέλιξη, γιατί ξέρετε, ότι, έμπαιναν και τα Δασαρχεία στη μέση, έτσι ώστε να εγκρίνουν την όδευση, των καλωδίων, μεταφοράς του ρεύματος, τώρα πια, μπορούν, χωρίς καν, την έγκριση , των κατά τόπων, Δασαρχείων. Άρα, λοιπόν, για να είμαστε λογικοί και αν θέλετε, και νοικοκυραίοι, αφού, έχουμε ξαναλύσει το θέμα των ανεμογεννητριών στον Ελικώνα, αφού, λέμε καμία άλλη, πια, ανεμογεννήτρια, εάν δεν υπάρξει πρώτα το ειδικό χωροταξικό, αφού, ομόφωνα, έχουμε πει ότι, ο Ελικώνας δεν πρέπει να καταντήσει όπως ο Κιθαιρώνας, δυστυχώς, μπορούμε τώρα, να προλάβουμε, κύριε Δήμαρχε και κυρίες και κύριοι συνάδελφοι, θεωρώ ότι, το να ξοδέψουμε 20 κι 30 χιλιάδες ευρώ, για να σώσουμε το βουνό, είναι τίποτα, μπροστά σ΄ αυτό που θα αφήσουμε ως παρακαταθήκη στις επόμενες γενιές. Είναι κάποια χρήματα που μπορεί ο Δήμος να εξασφαλίσει, είτε με νοικοκυροσύνη των οικονομικών, είτε με μία εκδήλωση, είτε, λόγω της οικονομίας, που γίνεται και λόγω covid, που δεν ξοδέψαμε όλα αυτά που προβλέπονταν, είτε σε πολιτιστικές εκδηλώσεις, είτε σε αθλητικές αντίστοιχες εκδηλώσεις. Κατά συνέπεια, , νομίζω, και θα το βάλω και στη ψηφοφορία, στο τέλος, να πάρουμε μία τέτοια απόφαση, που θα δεσμεύει και την Οικονομική Επιτροπή, ότι, σε οποιαδήποτε τέτοια περίπτωση, που θα ζητηθεί αδειοδότηση από το δήμο Λεβαδέων, ο δήμος θα μπει μπροστά να καλύψει τα έξοδα, τα οποία δεν είναι υπερβολικά, είναι έξι, εφτά χιλιάδες, νομίζω, εκεί πληρώσατε για το προηγούμενο, ή, αυτή ειν΄ η δαπάνη, δεν το ξέρω, διαψεύστε με, αν δεν είν΄ αυτή, και αξίζει πραγματικά, Δήμαρχε, νομίζω θα ΄ναι κάτι το οποίο θα μετρήσει πολύ θετικά στη σας δική σας περίοδο, ότι, ξοδεύοντας κάποια χρήματα ακόμα και των δημοτών, σώσαμε ένα βουνό, ή καθυστερήσαμε, σε τελευταία ανάλυση, γιατί δε ξέρω και τι θα γίνει, αλλά, τουλάχιστον, θα καθυστερήσει, επί της θητείας σας, την ανεξέλεγκτη, αυτή, εγκατάσταση των ανεμογεννητριών».*

Λαμβάνοντας το λόγοο επικεφαλής της δημοτικής παράταξης « Λαϊκή Συσπείρωση Λιβαδειάς» κ.Κοτσικώνας Επαμεινώνδας είπε : «Ο*πως ήταν αναμενόμενο, έχουμε προειδοποιήσει κι εμείς, και πολλοί άλλοι, βέβαια, ο κλοιός για το θέμα αυτό, σφίγγει. Βέβαια, δεν περιμέναμε, οι επενδύσεις, οι μεγαλοεπενδύσεις που γίνονται, με τις ανεμογεννήτριες, να παραμένουν στις μακρινές κορυφές το Ελικώνα, όχι όμως ότι δε μας αγγίζουν και οι μακρινές κορυφές, το αντίθετο. Βλέπουμε τώρα, να πλησιάζουν όλο και περισσότερο, έχουν περικυκλώσει, πραγματικά, οι ανεμογεννήτριες, αυτές που πρόκειται να εγκατασταθούν, όπως αναπτύχθηκαν από την Πρόεδρο του Συλλόγου Ελικωνίων, έχουν περικυκλώσει το Ζερίκι και κατεβαίνουν προς τη Λειβαδιά. Αυτή είναι η πραγματικότητα. Νομίζω ότι, δεν έχουμε , όχι χρονικά περιθώρια, αλλά δεν έχουμε και λόγους να αναβάλλουμε την λήψη απόφασης, σχετικά με την , χρηματοδότηση του δήμου, τη συμμετοχή του δήμου, εν πάση περιπτώσει, τη συμμετοχή, γιατί η Πρόεδρος των Ελικωνίων είπε, κι ότι και ο Σύλλογός τους, κι άλλοι φορείς, μπορεί να συμβάλλουν οικονομικά, ε, νομίζω ότι δεν υπάρχει κανένας λόγος αναβολής, θεωρώ κι εγώ, ότι, σήμερα, αφού το θέμα εισήχθη, πλέον, ως, εκτός ημερήσιας διάταξης, και το συζητάμε, σήμερα, μπορούμε να πάρουμε μία απόφαση, την απόφαση αυτή που πράγματι θα ΄ναι πολιτική, θα την υλοποιήσει η οικονομική επιτροπή, λαμβάνοντας υπόψη όλα τα δεδομένα. Πραγματικά, εμείς θεωρούμε ότι, το πρόβλημα είναι ιδιαίτερα οξυμένο, , δεν αγγίζει, μόνο, την Λιβαδειά, αγγίζει όλο το Δήμο, όλη τη Βοιωτία, όλη την Ελλάδα, ειδικά στη Βοιωτία, και φαίνεται ότι στη περιοχή μας, πλέον, τα πράγματα ξεφεύγουν, ήδη, πριν, λίγες μέρες, συμμετείχαμε σε μια σχετική συγκέντρωση, στην Δαύλεια, και, από κει, Παρνασσός, πλέον, και πιο κάτω, τα φωτοβολταϊκά, προς το κάμπο, παντού, παντού, ξεφυτρώνουν παντού. Τα συμφέροντα είναι τεράστια, και εμείς, θεωρώ, ότι, δεν μπορούμε να μείνουμε αμέτοχοι. Θα πει ο Δήμαρχος, το έχει πει κι άλλες φορές, και τι να κάνουμε, όπου υπάρχουν αυτά, να βάλουμε το δήμο, δεν έχουμε τον προϋπολογισμό, δεν έχουμε τυπικά τη δυνατότητα, δεν έχουμε ουσιαστικά τη δυνατότητα ν΄ ανταποκριθούμε σε δικαστικές προσφυγές, γιατί τα έξοδα, πραγματικά, είναι μεγάλα, όμως, εδώ, μπορούμε να κάνουμε ένα ξεκαθάρισμα. Σ΄ αυτές τις περιπτώσεις, έτσι όπως έρχονται σήμερα, νομίζω ότι, πραγματικά, ο δήμος θα πρέπει να ανταποκριθεί, και στον τομέα αυτόν, της οικονομικής ενίσχυσης, δηλαδή, προκειμένου, οι προσφυγές να προχωρήσουν. Τέλος, για να είμαστε και ξεκάθαροι, εμείς συμμετέχουμε σ΄ όλες αυτές τις διαδικασίες, με το ξεκάθαρο πολιτικό πλαίσιο που έχουμε αναπτύξει. Δε χρειάζεται να το αναπτύξουμε και πάλι, ξέρουμε και τις διαφορές που έχουμε, και με την δημοτική αρχή κι με τις άλλες παρατάξεις, ως προς το θέμα αυτό, θέλω, όμως, επειδή είπε ο Δήμαρχος, ότι, , κάποιες απ’ αυτές, απ’ αυτά τα έργα, είναι παλιά, έτσι, , έχουν από χρόνια εγκριθεί και τα λοιπά. Θέλω, για να ‘μαστε ξεκάθαροι, ν’ ακουστεί, να μας πει ο Δήμαρχος, να μας πει η πρόεδρος των Ελικωνίων, ή οποιοσδήποτε άλλος, με ποιες αποφάσεις του δημοτικού συμβουλίου, αν υπάρχουν σχετικές αποφάσεις του δημοτικού συμβουλίου, αν έχει γνωμοδοτήσει το δημοτικό συμβούλιο, θετικά ή αρνητικά, και πότε, για τα εν λόγω έργα».*

**Ο** δημοτικός σύμβουλος κ. Καραμάνης, επικεφαλής της δημοτικής παράταξης «Αλλάζουμε Σελίδα- Δημοτική Κίνηση Πολιτών Δήμου Λεβαδέων **είπε: *«*** *Κύριε Πρόεδρε, έχουμε τοποθετηθεί πολλές φορές για το θέμα αυτό, σε ανάλογες περιπτώσεις, σ΄ ανάλογα θέματα.Είναι δεδομένο, ότι, η γραμμή μας είναι κοινή, ότι, θα προσπαθήσουμε, με κάθε τρόπο, ν΄ αποτρέψουμε αυτές τις εγκαταστάσεις, θεωρώ, ότι, έχουμε κι ένα πλεονέκτημα, υπάρχει, ήδη, μία τάξη μεγέθους, οικονομική, από τη περίπτωση της Μεγάλης Λούτσας.Θεωρώ ότι, όντως, η εξοικονόμηση των χρημάτων που έχουνε γίνει φέτος σε διάφορους τομείς, μας επιτρέπει να αναλάβουμε και πέντε και έξι τέτοιες περιπτώσεις, δικαστικά, χωρίς να καταστραφεί, ή να πέσει έξω ο προϋπολογισμός του δήμου, και θα τελειώσω και με μία εμπειρία προσωπική που είχα χθες.Ανέβηκα στο βουνό να τρέξω στη Παλιομηλιά, προς την Αρβανίτσα, κάποια στιγμή, είναι χρήσιμο να ‘χουμε όλοι μας ίδια πείρα, για το τι σημαίνουν αυτές οι εγκαταστάσεις, όταν γίνονται μαζικά, και σε τέτοια μεγέθη και σε τέτοιες εκτάσεις. Σε κάποια στιγμή, τρέχοντάς μες το δάσος, νόμιζα ότι, πετάει αεροπλάνο πάνω απ’ το κεφάλι μου, και δεν ήταν αεροπλάνο, ήταν δύο ανεμογεννήτριες που υπήρχαν, τρέχοντας δεξιά προς Αρβανίτσα. Εκεί συνειδητοποίησα πρώτη φορά, πόσο μεγάλος είναι ο θόρυβος που παράγεται μέσα στην ησυχία του βουνού, και πως υπάρχει κι αυτού του είδους η όχληση. Φαντάζομαι πόσο μεγαλύτερη θα είναι, όταν μιλάμε για τις τεράστιες αυτές εγκαταστάσεις των μεγαβάτ, που έχουν αναφερθεί. Είμαστε αναφανδόν υπέρ, του να ψηφιστεί απόψε το ζήτημα για να ΄ναι έτοιμη η οικονομική επιτροπή, να εγκρίνει και συγκεκριμένα ποσά».*

**Απαντώντας ο κ. Δήμαρχος είπε: *«Κ****υρίες και κύριοι, είπα και πριν, είναι πολύ σημαντικό να καταλάβουμε, ότι, γιατί ζήτησα να συζητηθεί το θέμα, για να έχουμε ακριβή ποσά. Μίλησα με την κα Καντά, μου είπε ότι, δικηγόρος που μιλάνε, , θα μας πάρει λιγότερα από τις εφτά χιλιάδες, που πήρε για το θέμα της Μεγάλης Λούτσας, ωστόσο, θέλω να σας πω το εξής, επειδή η δημοτική αρχή, δεν έδωσε ποτέ το στίγμα, ότι είναι αρνητική δε παύει να διέπεται από κάποιες διαδικασίες. Αρα, λοιπόν, αν θα πάμε για μια συνολική αντίσταση, να το πω, σε εισαγωγικά, για δέκα άδειες, θα χρειαστούμε 40.000. Βλέπετε το ποσό, δεν είναι καν στα πλαίσια της ανάθεσης, ξεφεύγει κι είναι του διαγωνισμού. Πρέπει να μιλήσω με την οικονομική επιτροπή, τις δυνατότητες, στη βάση του αιτιολογικού. Άρα, λοιπόν, ζήτησα να συζητηθεί, όχι γιατί είμαι αντίθετος, τουλάχιστον, το έδειξα σε όλες τις μέχρι τώρα, καταστάσεις. Ακόμα και στο θέμα, της Δαύλειας, η Επιτροπή Ποιότητας Ζωής, είναι ομόφωνα, αρνητική. Δηλαδή, τα όργανα το δήμου, ακολουθούνε τη θέληση, τη βούληση των πολιτών, και είμαι ευχαριστημένος, γιατί κινούμαστε ομόφωνα, απ’ όποιο ιδεολογικό προσανατολισμό και να έρχεται η κάθε παράταξη. Κι αυτό είναι το γεγονός το θετικό. Ωστόσο, θα μπορούσαμε να μιλάμε καλύτερα, επί πραγματικών δεδομένων. Αρα λοιπόν, σας λέω ότι, κι αυτή η βούληση του Δήμου Λεβαδέων, έχει ληφθεί εδώ και πάρα πολύ καιρό, ότι αντιδρούμε σ΄ αυτήν την άναρχη ανάπτυξη, επέκταση των ανεμογεννητριών, αντιλαμβανόμαστε όλοι, τους τρόπους που προσπαθούν αυτά, να αναπτυχθούν, όπως είπε η κυρία Καντά, ότι όταν γίνεται, μία ανεμογεννήτρια, και μετά έρχεται με πρότυπες περιβαλλοντικές δεσμεύσεις, κι όχι με μελέτη περιβαλλοντικών επιπτώσεων και αυξάνονται η μία, γίνεται δύο και οι δύο γίνονται τέσσερις, αντιλαμβανόμαστε όλοι. Όλοι πήγαμε στο Κυριάκι, στο Σταυρό, όταν ήθελε κει ο εργολάβος να το κάνει, αυτό που είπα στο θέμα χρόνου πριν, δεν το είπα, όταν θα ψάξω όλες τις αποφάσεις των δημοτικών συμβουλίων, και των οργάνων του, αλλά είναι παλιές, δείχνει ότι η αίτηση είναι του ΄06, κα η είναι του ΄08. Θα ψάξουμε να βρούμε στο αρχείο ποιος ήταν και τι έλεγε τότε, αλλά δε ξέρω αν έχει πολύ μεγάλη σημασία, πριν 13 χρόνια, 14, τι συνέβαινε. Αυτό που ζήτησα είναι ότι να συζητήσουμε επί βάσης δεδομένων, όχι γιατί είμαστε αρνητικοί, γιατί είμαστε απόλυτα θετικοί, και να χουμε όλοι στα χέρια μας στοιχεία, που θα πούμε ότι πλέον μιλάμε με δικηγόρο. Καταλαβαίνετε ότι αν πάμε για 10 , για 12, για 15 ενστάσεις, χρειαζόμαστε 60 κι 70 χιλιάδες. Πιθανόν, να πρέπει να γίνει ένα πλαίσιο διαγωνισμού απ’ το δικηγορικό γραφείο πιθανόν, να πρέπει να γίνει προκήρυξη διαγωνισμού, δε το γνωρίζω, θέλω να μιλήσω με την οικονομική υπηρεσία. Αλλά είναι μεγάλο το ποσό. Δεν είναι αν μπορεί να το σηκώσει ο δήμος, σωστά είπε η κυρία Πούλου, ότι κάνουμε μια διαχείριση που μπορεί να τα έχουμε αυτά τα χρήματα. Δεν είπαμε ποτέ αυτό, εγώ το είπα και προσωπικά στη κυρία Καντά, ότι δεν είναι αυτό το πρόβλημά μου, είναι να δω τη διαδικασία, για να ‘μαι ασφαλής του τι λέω. Σκέφτεστε, τώρα να πούμε όλοι, με μια φωνή ότι, ναι, αύριο το πρωί θα το κάνουμε, αλλά, να πει ο Π.Ο.Υ ότι δυστυχώς, δε γίνεται έτσι, πρέπει να γίνει αλλιώς, ή πρέπει να γίνει κατά μέρος ή επί μέρους. Άρα λοιπόν, ο λόγος που ζήτησα να συζητηθεί στο επόμενο δημοτικό συμβούλιο, είναι για να ‘χουμε τα δεδομένα, και να ‘μαστε ασφαλείς του τι λέμε.Από πλευράς δημοτικής αρχής, λοιπόν, ξεκαθάρισα και στη κυρία Καντά, ότι είμαστε εντός σε όλο το πλαίσιο, νομίζω ότι, έγινε κατανοητό απ’ τη κυρία Καντά, ότι θα είμαστε κοντά, σ΄ όλον αυτό τον αγώνα, το δείξαμε και στη Μεγάλη Λούτσα, δεν είπε κανείς όχι, απλά, καλό είναι αυτό να συζητηθεί με βάση διαδικασιών, για να ‘μαστε ασφαλείς στο τι λέμε. Γι’ αυτό και το λόγο, ζήτησα να συζητηθεί στο επόμενο δημοτικό συμβούλιο»*

Στη δευτερομιλία της η κα Πούλου ανέφερε: ***«****Πράγματι, το πέμπτο θέμα στην ημερήσια διάταξη είναι για την ΑΣΠΥΕ της Δαύλειας, και, προφανώς, θα συζητήσουμε και εκεί. Λοιπόν, νομίζω, ότι, δε χρειάζεται να καθυστερήσουμε. Αλλωστε, το αν θα είναι απευθείας ανάθεση, ή διαγωνισμός, με βάση τις αρμοδιότητες της οικονομικής επιτροπής, πλέον κι αυτές του Δημοτικού Συμβουλίου. Θα το δει η οικονομική επιτροπή κι υπηρεσία του δήμου, και, φυσικά, δεν το βλέπει το δημοτικό συμβούλιο. Άρα λοιπόν δεν νομίζω ότι χρειάζεται να ξαναέρθει στο δημοτικό συμβούλιο, το δημοτικό συμβούλιο παίρνει σήμερα τη πολιτική απόφαση, και αυτή είναι που θα δεσμεύσει την οικονομική επιτροπή, να βρει τον τρόπο, αν θα είναι απευθείας ανάθεση, γιατί κ. Δήμαρχε δε νομίζω ότι θα υπάρξουν δέκα μαζεμένες, δηλαδή, μπορεί κι αυτό να είναι ένα στοιχείο.* *Άρα λοιπόν, νομίζω, ότι από κει και πέρα, οι υπηρεσίες, μαζί με το Δήμαρχο και την οικονομική επιτροπή, θα βρουν τον υπηρεσιακό τρόπο, για να το κάνουνε. Δήμαρχε, αξίζει ο κόπος, ακόμα κι αν δεν έχει αποθεματικά το ταμείο του Δήμου, που έχει, , να κάνουμε κι εκδηλώσεις γι’ αυτό, ως δήμος, δηλαδή, και μια συναυλία, θα το κάνει και ο Σύλλογος Ελικωνίων, είπε, , θα κάνει, θα προσπαθήσει να βρει χρήματα.Νομίζω ότι όλοι μας, μαζί θα συμβάλλουμε σ΄ αυτό. Άρα, η απόφασή μας, η πολιτική σήμερα, είναι ότι, για κάθε περίπτωση χωροθέτησης , εγκατάστασης που έρχεται στο Δήμο Λεβαδέων, εμείς θα προσφεύγουμε, ως δημοτική αρχή, για να καθυστερούμε αυτές. Και θέλετε να σας πω τη σκέψη που κάνω, πίσω απ’ αυτό, κύριε Πρόεδρε; Επειδή, έτσι κι αλλιώς, υπάρχει υπερπληθώρα τέτοιων αιτήσεων, το ζήτημα είναι, ποιες απ’ αυτές θα καθυστερήσουν, γιατί, όλες να εγκατασταθούν, αποκλείεται, θα είναι δεκαπλάσιο το αποτέλεσμα, η παραγωγή δηλαδή, από ΑΠΕ, απ’ αυτό που απαιτείται. Εν τω μεταξύ, ξέρετε ότι η Βοιωτία, έχει συμπληρώσει το 18%, ένα πολύ μεγάλο ποσοστό, της παραγωγής, όπως και η περιφέρειά μας, έχει ξεπεράσει το 42%, δηλαδή, αυτά που λέγαμε για την αναλογία που θα έπρεπε να υπάρχει, και τη φέρουσα ικανότητα σε κάθε περιοχή. Άρα, είναι ένας τρόπος σωστός, κατά την άποψή μου, να τους καθυστερήσουμε, έτσι ώστε, θα μου πείτε τώρα, , δε θα γίνει καταστροφή στη περιοχή, μας καταγγέλλει καταστροφή αλλού, τι λέτε, κυρία Πούλου, ό,τι μπορεί ο καθένας, θα πρέπει να περισώσει, η αρμοδιότητα του δικού μας δημοτικού συμβουλίου, είναι στα όρια τα διοικητικά του δήμου. Ο καθένας, να αναλάβει την ευθύνη που του αναλογεί».*

Ο κ. Κοτσικώνας στη δευτερομιλία του είπε: ***«****Λοιπόν, , σήμερα, συζητάμε για , δύο, τρεις περιπτώσεις, συνεπώς, δεν τίθεται θέμα, ούτε υπέρογκων ποσών, , ούτε ζήτημα ποσών που ξεφεύγουν από τα όρια της απευθείας ανάθεσης, έτσι κι αλλιώς, αυτά θα τα δει, η οικονομική επιτροπή. Και τι χρήματα θα χρειαστεί, με τι χρήματα θα χρειαστεί να συμβάλλει ο Δήμος. Είναι, και ουσιαστικό, , αλλά είναι και ηθικό το αποτέλεσμα της στήριξης, της οικονομικής στήριξης, εκ μέρους του Δήμου, των κινήσεων που κάνουν οι σύλλογοι, οι φορείς, οι πολίτες, και νομίζω ότι ο Δήμος, δεν μπορεί να είναι, σε κάθε περίπτωση, έξω απ’ αυτή τη διαδικασία. Δεν έχει κανένα νόημα, για μένα, τώρα, να το συζητήσουμε μετά από 10, ή, μετά από 15 μέρες, δεν έχει κανένα νόημα, γιατί, δεν θ΄ αλλάξει, τίποτα, ουσιαστικά, συμφωνούμε, ότι, θα πρέπει, και ο Δήμος, να συμβάλλει με κάθε τρόπο, και οικονομικά, γιατί δε γίνεται διαφορετικά, δε μπορούν να βγουν πέρα τα τόσα πολλά έξοδα. Να συμβάλλει, λοιπόν ο Δήμος, και οικονομικά, αυτή την απόφαση, παίρνουμε σήμερα, μια καθαρά, πολιτική απόφαση, και, σε συνεργασία με τον Σύλλογο Ελικωνίων, τους υπόλοιπους φορείς, που , δραστηριοποιούνται, κινητοποιούνται, έτσι, αντιμάχονται αυτού του είδους, τις επενδύσεις, οι οποίες στρέφονται και κατά της τσέπης μας, και κατά του περιβάλλοντος, στην πραγματικότητα, ανεξάρτητα αν, τυπικά, λέγονται, αν, καλούνται ανανεώσιμες πηγές ενέργειας, σ΄ αυτό, α΄ αυτή τη διαδικασία, ο Δήμος μας, δεν μπορεί να είναι έξω. Νομίζω ότι, σήμερα, έχουμε τη δυνατότητα να πάρουμε απόφαση, και, απ’ αυτή την άποψη, κι εμείς, επιμένουμε ότι, η απόφαση θα πρέπει να ληφθεί σήμερα. Και, στη συνέχεια, και στην οικονομική επιτροπή, αν το θέλετε, και στο επόμενο δημοτικό συμβούλιο, μπορούμε να δούμε, πιο συγκεκριμένα, με ποιο τρόπο θα υλοποιηθεί».*

Στη δευτερομιλία του ο κ. Καραμάνης ανέφερε : *«Δεν έχω να προσθέσω κάτι, συμφωνώ απόλυτα, εφόσον, σήμερα παίρνουμε τη πολιτική απόφαση, δεν βλέπω το λόγο να ξαναέρθει στο Δημοτικό συμβούλιο. Η πολιτική απόφαση, είναι ειλημμένη, πάμε στην οικονομική επιτροπή, βλέπουμε τα οικονομικά μεγέθη, νομίζω, ότι, ένα από τους, μία απ΄ τις ενέργειες που πρέπει να κάνουμε, είναι και μία αναμόρφωση του προϋπολογισμού, ώστε, να υπάρχει κωδικός, για να υποστηριχτεί αυτή η ιστορία, , στο άμεσο μέλλον, στο εγγύς μέλλον, , και, από κει και πέρα, μένουν οι πολιτικές αποφάσεις που θα ακολουθήσουν, άρα, νομίζω, ότι στην επόμενη οικονομική επιτροπή, μπορεί να ΄χει τελειώσει το θέμα, δε χρειάζεται δεύτερο δημοτικό συμβούλιο»*

Κλείνοντας ο κ. Δήμαρχος τόνισε:*«Κυρίες και κύριοι, θα έχουμε μία διαδικασία ακόμα, πιθανόν, να χρειαστεί να κάνουμε και μια συνάντηση εγώ με τη κυρία Καντά, μιλώντας το μεσημέρι, μου είπε ότι δε πρόκειται για δυο, τρεις περιπτώσεις, μπορεί να ΄ναι αρκετά περισσότερες, εάν θα γίνουν αυτές οι διαδικασίες, θα κοιτάξουμε, να αφορούν συνολικά το Δήμο, δηλαδή, επεκτάσεις και σε άλλα σημεία, όχι μόνο στη περιοχή του Ελικώνα, στο Ζερίκι, άρα κι από μας, είμαστε απόλυτα θετικοί, εμμένω, ότι, θέλω να δω το διαδικαστικό, δεν είναι θέμα της τροποποίησης της αναμόρφωσης του προϋπολογισμού, τη γνωρίζουμε τη διαδικασία, όλοι, θέλω να δω, λίγο, πώς θα στηθεί αυτό, να μιλήσουμε κι εμείς, ως δημοτική, , ως υπηρεσίες, με το νομικό σύμβουλο, άρα, θετικά, ομόφωνα, είναι η απόφαση, κύριε Πρόεδρε, απλά, θα χρειαστεί, το επόμενο διάστημα, να δούμε λίγο τις λεπτομέρειες, το πώς θα συντονιστεί, και θα συσταθεί όλο αυτό το πράγμα».*,

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Την μεταξύ των μελών του συζήτηση σύμφωνα με τα πρακτικά.
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Ο Δήμος να ασκήσει κάθε νόμιμο μέσο, αν και εφόσον απαιτηθεί για τη προστασία του περιβάλλοντος από τις καταστροφικές συνέπειες της εγκατάστασης των ανεμογεννητριών στην ευρύτερη περιοχή του Δήμου.

. **Η απόφαση πήρε τον αριθμό 62**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ | Λιβαδειά αυθημερόν |
| 2 |  | Δήμου Ιωάννης | Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα |  |
| 6 |  | Καράβα Χρυσοβαλάντου Βασιλική (Βάλια) |  |
| 7 |  | Μερτζάνης Κων/νος |  |
| 8 |  | Γιαννακόπουλος Βρασίδας |  |
| 9 |  | Σαγιάννης Μιχαήλ |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα |  |
| 12 |  | Γαλανός Κων/νος |  |
| 13 |  | Τόλιας Δημήτριος |  |
| 14 |  | Πούλος Ευάγγελος |  |
| 15 |  | Τζουβάρας Νικόλαος |  |
| 16 |  | Φορτώσης Αθανάσιος |  |
| 17 |  | Καράλης Χρήστος |  |
| 18 |  | Κοτσικώνας Επαμεινώνδας |  |
| 19 |  | Αρκουμάνης Πέτρος |  |
| 20 |  | Μπράλιος Νικόλαος |  |
| 21 |  | Γερονικολού Λαμπρινή |  |
| 22 |  | Τσιφής Δημήτριος |  |
| 23 |  | Καραμάνης Δημήτριος |  |
| 24 |  | Τουμαράς Βασίλειος |  |
| 25 |  | Κατής Χαράλαμπος |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |